VS000468
Datum: 1996-06-02T02:00:00.000+02:00
datum_sodbe_i_stopnje: 1997-09-18T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost
skupina: poškodbe glave in možganov in njihove posledice - poškodbe hrbtenice in reber in njihove posledice
fischer: lahki primeri
odskodnina: 680000 SIT (prvotožnica 580000 SIT, drugotožnik 100000 SIT)
opombe: II Ips 442/98. Revizija prvotožnice je bila zavrnjena. Revizija drugotožnika je bila zavržena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

ni opredeljeno

Opomba: odločeno je bilo tudi o odškdoninskem zahtevku drugotožnika!

## Škodni dogodek

Prometna nesreča.

## Poškodba

Raztrganina na glavi v predelu čela, udarnina v predelu prsnice in nateg vratnih mišic (prvotožnica).

Udarnina na prsnem košu, nateg obhrbteničnih mišic (drugotožnik).

## Telesne bolečine

300000 SIT (prvotožnica). Telesne bolečine pri prvotožnici so bile prve tri dni hude, nadaljnjih deset dni neprestano srednje hude, srednje hude bolečine so ob kašljanju in kihanju in pritisku na boleče mesto kumulativno trajale dva dni, konstantno blage bolečine pa so trajale dva tedna.

Odškodnina zaradi telesnih bolečin drugotoženca ni bila predmet odločanja pred revizijskim sodiščem.

#### Ambulantno zdravljenje

Prvotožnici so na vratni del hrbtenice namestili vratno oporo, rano na čelu pa so ji zašili.

## Strah

100000 SIT (prvotožnica), 100000 SIT (drugotožnik) Oba tožnika sta utrpela intenziven primarni strah ob sami nezgodi. Dogodek, ki sta ga doživela je bil dokaj nenaden, nepričakovan, za telo boleč in agresiven. Oba tožnika sta ga v celoti zavestno zaznala. Pri obeh je zapustil tudi posledico, ki se je kazala v dalj časa trajajočem porušenju njune duševne integritete. Strah, ki ga je prvotožnica doživljala en teden po poškodovanju je bil srednje do lahke intenzitete. Po tem je bila občasno le še zaskrbljena. Podobne so ugotovitve o trajanju in intenzivnosti sekundarnega strahu tudi za drugotožnika.

## Zmanjšanje življenjske aktivnosti

Odškodnina zaradi zmanjšanja življenjske aktivnosti prvotoženke ni bila predmet odločanja pred revizijskim sodiščem.

Za drugotožnika ni bilo zahtevka.

## Skaženost

180000 SIT (prvotožnica) Prvotožnico brazgotina na čelu moti, saj se nahaja na dobro vidnem mestu in jo skuša zakriti, bodisi s kremami, deloma pa tudi z lasmi. Toda objektivno gledano gre le za estetski defekt in ne za pravo skaženost.

Za drugotožnika ni bilo zahtevka.

---

ZOR člen 200, 203